# Sagene IFs Lønnspolitikk

(Vedtatt av styret 20. Februar 2018)

Sagene IF ønsker å være konkurransedyktige når det gjelder å rekruttere og beholde kvalifiserte medarbeidere, men vi skal ikke være lønnsledende/ drivende. Lønnspolitikken skal være et tiltak for å nå klubbens mål, og samtidig sørge for at lønnsnivået tar hensyn til klubbens lønnsevne og totale økonomi.

**Hva legges til grunn for lønnsfastsettelse (prioritert rekkefølge):**

1. Stillingens arbeids- og ansvarsområde
2. Prestasjoner/resultatoppnåelse
3. Kompetanse og kompetanseutvikling
4. Særskilt ansvar
5. Markedsverdi

**Lønnsforhandlinger**

Sagene IF er ikke bundet av tariffavtale, og forhandler med alle ansatte individuelt.

Fullmakter:

* Styret gir styreleder fullmakt til å gjennomføre lønnsforhandlinger med daglig leder.
* Styret gir daglig leder fullmakt til å gjennomføre lønnsforhandlinger med klubbens øvrige ansatte.
* Daglig leder gir avdelingslederne fullmakt til å gjennomføre kontraktsforhandlinger med sine ansatte, innenfor rammene av sitt budsjett og kontraktsmal vedtatt av styret. Daglig leder skal signere på samtlige avtaler.

For klubbens fast ansatte gjennomføres lønnsforhandlingene ifm en medarbeidersamtale.

For alle øvrige ansatte (midlertidige og timesbaserte) gjennomføres lønnsforhandlingene ifm kontraktinngåelse.

Lønnsforhandlinger skal gjennomføres ila høsten hver år, slik at justeringer/ endringer inkluderes i budsjetter for påfølgende år og blir gjeldende fra 1. januar. Rutiner for lønnsforhandlinger skal ligge i klubbens årshjul.

**Lønnsnivå og lønnsjusteringer:**

|  |  |  |  |
| --- | --- | --- | --- |
|  | **Administrasjonen** | **Driftsavdelingen** | **Avdelingene** |
| **Årslønn:** | 380.000 kr – 580.000 kr | 380.000 kr – 500.000 kr | 320.000 kr – 400.000 kr |
| **Timelønn:** | 150 – 250 kr | 200 – 300 kr | 150 – 230 kr |
| **Årlige lønnsjusteringer:** | 0- 7 % |

**Bonus og tillegg**

Klubbens arbeidskontrakter beskriver de oppgaver den ansatte har og hvilke mål han/ hun skal jobbe mot. Dette blir så hensyntatt i lønnsfastsettelsen. Det gis derfor ikke bonuser ut over fast/ avtalt lønn.

En del av arbeidet i et frivillig idrettslag vil foregå på kveldstid eller i helger/ på helligdager. Dette er hensyntatt i lønnsfastsettelsen. For fast ansatte er det også hensyntatt gjennom 5 ukers ferie, samt 5 ekstra fridager pr år. Det gis derfor ingen ekstra tillegg.

**Pensjon og forsikring**

For alle fast ansatte med 20% stilling eller mer etableres:

* Obligatorisk Tjenestepensjon (OTP), der det innbetales 5 % i tillegg til fast lønn.
* Lovpålagt yrkesskadeforsikring.

**Feriepenger**

Det utbetales feriepenger til alle fast ansatte som har 20 % stilling eller med.

For øvrige ansatte (midlertidige og timebaserte) er feriepenger inkludert i lønnen, og det er hensyntatt i lønnsfastsettelsen.

**Annen godtgjørelse**

Sagene IF betaler medlemsavgiften for alle sine ansatte.

Sagene IF kan dekke utgifter for sine ansatte som har med arbeidsforholdet å gjøre. Disse skal da være spesifisert i arbeidsavtalen, det skal leveres bilag for samtlige utgifter og det skal skattes iht lover og regler.

Følgende kan dekkes:

* Utgifter til telefon, PC og reise en har ifm sitt arbeid for klubben.
* Innkjøp av treningsutstyr fra klubbkolleksjonen hos Torshov sport/ andre leverandører/ sponsorer.
* Deltakelse på kurs og kompetansehevende tiltak relevant for stillingen.
* Treningsavgiften for en selv eller sine barn.

**Andre fordeler**

* Medlemsfordeler hos våre leverandører/ sponsorer.
* Trening i arbeidstiden.